Public procurement notice: Voluntary Ex Ante Transparency Notice
Published: 2021-05-28
Buyer: Kanta-Hämeen sairaanhoitopiirin kuntayhtymä
Country: FI
Contract type: Services
Procedure: Contract award without prior publication
CPV classification: 72000000
Estimated value: 171760 EUR

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Kanta-Hämeen sairaanhoitopiirissä on tarkoituksena lisätä puheentunnistuksen käyttöä siten, että lukumääräisesti paljon sanelevat tai pitkiä saneluja tuottavat lääkärit siirtyvät digisanelun sijaan käyttämään puheentunnistusta. Vain harvoin ja lukumääräisesti vähän saneluja tuottavat lääkärit jatkavat digisanelua. Lyhyen aikavälin tavoitteena on, että elokuun 2021 alkuun mennessä yli 70 % kaikista Kanta-Hämeen keskussairaalan sisätautilääkäreistä käyttää puheentunnistusta (JYL linjaus 12.4.2021). Sisätautilääkäreitä on noin 40, joten tavoite täyttyy, kun 28 heistä ottaa pysyvästi puheentunnistuksen käyttöönsä.
Puheentunnistuksen käyttöönotto vähentää sihteerityönä purettavien sanelujen määrää huomattavasti. 50 lisenssin käyttöönotto tarkoittaa noin puolentoista (1,5) sihteerin työpanosta vastaavaa saneluiden purkutarpeen vähennystä. 150 lisenssin käyttöönotto puolestaan tarkoittaa noin viiden (5) sihteerin työpanoksen vähennystä. Sihteerityön laskennallinen arvo on 50 000 EUR vuodessa henkilöstösivukuluineen.
Tällä hetkellä osa sanelun purkua on jouduttu tekemään myös ostopalveluna, jonka määrää puheentunnistuksella ensisijaisesti vähennetään. Sihteerityön tarvetta vähentää myös puheentunnistuksen vaikutus Lifecare-viestipiikin käyttöön.
Puheentunnistuksen myötä sanelunpurussa ei ole viivettä, valmis teksti on heti käytettävissä, sanelujen laatu paranee, potilaan hoitoprosessi nopeutuu ja sujuvoituu ja potilaan tiedot löytyvät nopeasti ja helposti.
Viime aikoina lisenssien hinnoittelu on kehittynyt suotuisaan suuntaan, nyt kustannus on saadun tarjouksen mukaisesti 116 EUR / lääkäri / kk. Lääkärikohtainen jatkuvan palvelun kustannus 50 lisenssille 5 800 EUR / kk, johon lisätään järjestelmän perustuki 440 EUR / kk. Sopimusaika on sitova ensimmäiset kaksi (2) vuotta, jonka jälkeen vuosi kerrallaan.
Käyttöönottovaiheen kustannus 11 000 EUR on kertakustannus (toimitusprojektin suunnittelu ja hallinta, työasemapakettien toimitus ja jakelu, käyttäjätunnusten perustaminen pilvipalveluun, pääkäyttäjäkoulutukset ja käytön aloituksen tuki).
Lifecare -asiakas- ja potilastietojärjestelmän käyttö sujuvasti tarvitsee sote-ammattilaisen käytössä sujuvan integraation ja potilaskohtaisen saumattoman sisällön hallinnan puheentunnistuksen ja potilaskertomuksen tallennuksen välille. Lifecare-puheentunnistus on integroitu saumattomasti KHSHP:n käytössä olevaan Lifecare-järjestelmään, eikä vastaavaa integrointia ole vielä saatavilla. Puheentunnistuksen teknologia kehittyy voimakkaasti, ja oletettavasti n. kahden (2) vuoden kuluttua puheentunnistukseen on saatavilla vastaavin keinoin integroituvina mahdollisesti myös muita puheentunnistuksen ratkaisuja.
Julkisista hankinnoista ja käyttöoikeussopimuksista annetun lain 40 § 2 momentin 2 kohdan mukaan hankintayksikkö voi valita suorahankinnan, jos teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan; lisäedellytyksenä on, että järkeviä vaihtoehtoisia tai korvaavia ratkaisuja ei ole, eikä kilpailun puuttuminen johdu hankinnan ehtojen keinotekoisesta kaventamisesta. Edellä kerrotuista syistä perusteet suorahankinnalle ovat olemassa.
Hankintapäätös tehdään ehdollisena siten, että mikäli tietosuojavaikutusten arvioinnissa tulee esille seikkoja, joiden toteuttamista ei voida tehdä molempien organisaatioiden tietosuojaohjeiden mukaisesti, hankintapäätös voidaan purkaa.


Winner: Tieto Finland Oy
Award value: 171760